《题梅》
明代·刘璟

西湖处士骨已槁，高节至今长不老。铁树开花今几年，海水桑田几腾倒。

铁树花何清，知心更有宋广平，我今为尔联芳名。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。